Diari Oficial de la Generalitat Valenciana


Sumari del DOGV 3080, del 17-09-1997 (1997/10265)

RESOLUCIÓ d'1 de setembre de 1997, de la Universitat d'Alacant, per la qual es convoca un concurs de mèrits per a la provisió d'un lloc vacant existent en la plantilla de personal funcionari.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3080

Data del DOGV
:   17-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10946


Data del document
:   01-09-1997

Organisme emissor
:   Universitat d'Alacant

Tipus de document
:   Resolució

Correcció d'errades

RESOLUCIÓ d'1 de setembre de 1997, de la Universitat d'Alacant, per la qual es convoca un concurs de mèrits per a la provisió d'un lloc vacant existent en la plantilla de personal funcionari. [  
Aquesta Universitat, amb les atribucions que li confereix la Llei Orgànica 11/1983, de 25 d'agost, de Reforma Universitària, com també l'Estatut de la Universitat d'Alacant, i la resta de disposicions legals vigents, i d'acord amb l'article 20 del Decret Legislatiu de 24 d'octubre de 1995, pel qual s'aprova el Text Refós de la Llei de la Funció Pública Valenciana, modificada per la Llei 8/1995, de 29 de desembre, de Mesures Fiscals Administratives i Organització de la Generalitat Valenciana, convoca el lloc de treball que figura en l'annex, inclòs en la relació de llocs de treball del PAS de la Universitat, aprovada pel Consell Social el 10 de juliol de 1996, d'acord amb les següents:  
Bases  
Primera  
El lloc de treball que es convoca figura en l'annex I d'aquesta convocatòria, i pot ser sol·licitat pels funcionaris de carrera que complisquen els requisits establits per a exercir-lo.  
Segona  
Les sol·licituds s'han d'adreçar a la gerència de la Universitat d'Alacant, en el termini de 15 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.  
La presentació de sol·licituds es pot fer a través del Registre General de la mateixa Universitat o en les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercera  
Els aspirants han d'adjuntar a la sol·licitud (segons el model de l'annex III) el currículum, en el qual han de figurar els títols acadèmics, els anys de servei, els llocs de treball exercits en l'administració, els estudis i els cursos fets, com també qualsevol altre mèrit que es considere oportú. Han de constatar detalladament les característiques del lloc de treball que han estat exercint, segons l'ordre dels apartats que disposa el barem detallat en l'annex II d'aquesta convocatòria. Han d'acreditar documentalment les seues al·legacions.  
Quarta  
Solament es poden considerar els mèrits obtinguts o computats fins ala data en què acabe el termini de presentació de sol·licituds.  
Cinquena  
La valoració dels mèrits per a adjudicar aquest lloc es farà d'acord amb el barem, que es publica en l'annex II, aprovat pel Consell Social de la Universitat d'Alacant el 10 de juliol de 1996.  
En aquest sentit, s'han de seguir les consideracions següents:  
Els cursos al·legats pels aspirants que no hagen estat fets a través d'aquesta Universitat han d'adjuntar el contingut/programa i el nombre d'hores, per a possibilitar a la comissió de valoració la puntuació de les accions formatives en què el títol no presente una relació clara amb els aspectes formatius que requereix el lloc de treball.  
Per a qualificar el punt 6 del barem, adequació del treball a la vacant sol·licitada, la comissió de valoració ha d'establir el grau de relació de les diferents àrees funcionals dels aspirants amb el lloc que es convoca. Aquesta relació ha de ser publicada en als taulers d'anuncis de la Universitat en el termini màxim d'un mes des de l'acabament del termini de presentació de sol·licituds.  
La comissió ha de convocar els aspirants a una entrevista per a resoldre el 50% de la puntuació corresponent a la idoneïtat dels aspirants al lloc de treball convocat.  
Si hi ha empat en la puntuació final, la comissió de valoració ha de resoldre a favor de qui haja obtingut una puntuació major en l'apartat de idoneïtat de l'aspirant al lloc de treball sol·licitat.  
Sisena  
En el termini de 15 dies comptadors des de l'acabament del termini de presentació d'instàncies, s'ha de publicar la relació d'aspirants que, després de verificar el compliment dels requisits, s'admeten en el concurs.  
Setena  
La comissió ha de ser nomenada pel rector de la Universitat d'Alacant, i la composició s'ha de fer pública juntament amb la relació d'admesos establit en la base 6.  
Vuitena  
Aquesta convocatòria, a més de per les seues bases, s'ha de regir amb caràcter supletori quan li siga aplicable per l'article 20 de la Llei de la Funció Pública Valenciana, i tots els actes administratius que se'n deriven poden ser impugnats d'acord amb el que disposa la Llei de Règim Jurídic de les Administracions Públiques i del Procediment Administratiu Comú.  
Alacant, 1 de setembre de 1997.- El gerent: Luis G. Ramos Gutiérrez.  
ANNEX I  
Nombre de llocs: 1.  
Denominació del lloc de treball: tècnic superior.  
Classificació: grup A.  
Complement de destinació: 24.  
Complement específic: 1.580.168.  
Sistema de provisió: concurs.  
Tipus de lloc: singularitzat.  
Administració: general.  
Ubicació: Universitat d'Alacant. Campus de Sant Vicent del Raspeig.  
Formació específica: assessoria jurídica. Interpretació de normativa. Elaboració d'informes.  
ANNEX II  
Barem  
1. Pel grau personal:  
Grau igual o superior al nivell del lloc sol·licitat 2 punts  
Grau inferior al nivell del lloc sol·licitat 1 punt  
Sense grau personal 0 punts  
2. Per antiguitat:  
Fins a 3 punts, a raó de 0,25 punts per any complet de serveis prestat en la Universitat d'Alacant o qualsevol altra administració pública.  
3. Pel nivell de titulació:  
Fins a 2 punts per tenir una titulació superior a l'exigida per a ingressar en l'escala corresponent i relacionada amb el lloc de treball que s'ha d'exercir.  
4. Per cursos de formació que es relacionen directament amb el treball que s'ha de desenvolupar.  
Aquests cursos es valoraran si van ser convocats i organitzats per la Universitat, per instituts o per escoles oficials de formació de funcionaris, o altres entitats o centres docents públics o privats dels recollits en la Llei orgànica 8/1985, de 3 de juliol, Reguladora del Dret a l'Educació, quan estiguen homologats pels instituts o escoles oficials de formació de funcionaris o per la Universitat.  
Cursos de 100 o més hores 2 punts  
Cursos de 75 o més hores 1,5 punts  
Cursos de 50 o més hores 1 punt  
Cursos de 25 o més hores 0,5 punts  
Cursos de 15 o més hores 0,2 punts  
Els cursos de formació fets pel treballador s'han de matisar en la convocatòria de cada concurs, almenys en dos aspectes:  
a) Temporal. Les bases de la convocatòria, d'acord amb els llocs que s'han de proveir, han de determinar la validesa dels cursos, segons l'any de realització, a fi d'evitar la puntuació de cursos amb un contingut obsolet.  
b) Pel que fa al contingut dels cursos superats, perquè les comissions de valoració puguen ajustar la valoració amb el lloc que s'ha de proveir.  
5. Coneixement de valencià, d'acord amb els certificats expedits per la Junta Qualificadora o validats per la normativa vigent, segons la puntuació següent:  
Superior 1,50 punts  
Mitjà 1,25 punts  
Elemental 0,75 punts  
Oral 0,50 punts  
6. Per adequació del treball desenvolupat a la vacant que es sol·licita:  
Fina a 6 mesos 0 - 1 punt  
Entre 6 mesos i un any 1,1 - 2 punts  
Més d'1 any fins 3 punts  
7. Per la idoneïtat dels aspirants al lloc de treball que se sol·licita:  
En nivells 22 o superiors 4 punts  
Nivells 18 - 21 3 punts  
Fins a nivells 17 2 punts  
El 50% d'aquests punts es concediran d'acord amb la proposta raonada del director de Selecció i Formació, després d'atendre l'opinió dels responsables de les unitats de destinació.  
L'altre 50%, segons la valoració que donen els membres de la Comissió a memòries, entrevistes o altres proves que es consideren en la convocatòria.  
ANNEX III